
    Republika Hrvatska
Trgovački sud u zagrebu
Zagreb, Amruševa 2/II							          66 St-5047/16
R E P U B L I K A   H R V A T S K A
Z A K L J U Č A K

	Trgovački sud u Zagrebu po sucu tog suda Mislavu Kolakušiću, kao sucu pojedincu, postupajući po prijedlogu FINA, RC ZAGREB, Podružnica Zagreb, Trg svibanjskih žrtava 1995. 1, Zagreb, za otvaranje stečajnog postupka nad dužnikom EKSTRA-SF j.d.o.o. za trgovinu i usluge, OIB: 88776943143, MBS: 080813483, Sisak, Marijana Celjaka 82, 18. listopada 2017.,

z a k l j u č i o   j e

Poziva se dužnik da u roku od 8 dana dostavi Sudu potvrdu FINE o blokadi računa i novčanih sredstva ovršenika.
Ukoliko dužnik u određenom roku ne postupi po točci I izreke ovog rješenja, smatrat će se da je i dalje nesposoban za plaćanje.

Obrazloženje

Financijska agencija, podnijela je ovom Sudu 20. lipnja 2016. zahtjev za pokretanje skraćenog stečajnog postupka nad dužnikom temeljem odredbe članka 444. Stečajnog zakona (NN 71/15).
Dužnik je podneskom od 12. listopada 2017. izvijestio sud da su s 10. listopadom 2017. podmirena sva dugovanja te je predložio sudu da odbaci prijedlog za stečaj. Uz podnesak nije dostavljen dokaz o činjenici deblokade računa.
Odredbom članka 6. Stečajnog zakona (NN 71/15) određeno je da 1) nesposobnost za plaćanje postoji ako dužnik ne može trajnije ispunjavati svoje dospjele novčane obveze. Okolnost da je dužnik namirio ili da može namiriti u cijelosti ili djelomično tražbine nekih vjerovnika ne znači da je sposoban za plaćanje. (2)  Smatrat će se da je dužnik nesposoban za plaćanje: ako u Očevidniku redoslijeda osnova za plaćanje koji vodi Financijska agencija ima jednu ili više evidentiranih neizvršenih osnova za plaćanje u razdoblju dužem od 60 dana koje je trebalo, na temelju valjanih osnova za plaćanje, bez daljnjeg pristanka dužnika naplatiti s bilo kojeg od njegovih računa. (4) Postojanje okolnosti iz stavka 2. podstavka 1. ovoga članka dokazuje se potvrdom Financijske agencije. Financijska agencija dužna je na zahtjev dužnika ili vjerovnika bez odgode izdati takvu potvrdu. U protivnom Financijska agencija odgovara za štetu koju bi podnositelj zahtjeva zbog toga mogao pretrpjeti.
S obzirom da je potvrda FINA-e Stečajnim zakonom propisana kao dokazno sredstvo u stečajnom postupku, odlučeno je kao u izreci ovog zaključka.	

U Zagrebu 18. listopada 2017.
									         Stečajni sudac:	
                                                                                                                   Mislav Kolakušić v.r.
UPUTA  O PRAVNOM LIJEKU:
Protiv ovog zaključka nije dopuštena žalba (članak 19. stavak 7.).
Za točnost otpravka - ovlašteni službenik
	      Ivana Stampf

